# Guerra de Independencia dos Estados Unidos de América

| Guerra de Independencia dos Estados Unidos de América |
| --- |
| Revolución Americana  |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
guerra de liberación nacional  |
|  Parte de
 Revolución Americana  |
|  Composto por
 Battle of Negapatam (en)  Batalha de Bunker Hill (pt)  Cerco de Boston (pt)  Batalha de Bennington (pt)  Batalhas de Lexington e Concord (pt)  Batalha de Long Island (pt)  Grande Cerco de Gibraltar (pt)  Batalla de Brandywine Western theater of the American Revolutionary War (en)  Battle off Liverpool, Nova Scotia (1778) (en)   |
|  Causa de
Tratado de París  |

 |
|  Resultado
Vitoria americana
* Paz de París
* Os británicos recoñeceron a independencia dos Estados Unidos de América
* Remate do Primeiro Imperio Británico
* Desaparición da Confederación Iroquesa
 |
|

| Datas |
| --- |
|  Data de comezo
19 de abril de 1775  |
|  Data de remate
3 de setembro de 1783 Tratado de París  |

 |
|

| Implicados |
| --- |
|  Participantes
 Estados Unidos de América  República de Vermont (pt)   Reino de Gran Bretaña  Provincias Unidas  Reino de Francia  Reino de España pobos nativos dos Estados Unidos  |

 |
| **Combatentes**

---

|  |  |
| --- | --- |
|  Trece Colonias (1775)  Colonias Unidas (1775-1776)  Estados Unidos (1776)  Reino de Francia  Reino de España Nativos americanos

---

**Co-belixerantes:**  Países Baixos  Mysore  |  Reino de Gran Bretaña
* Leais
* Alemáns auxiliares

Nativos americanos  |

 |
| **Líderes**

---

|  |  |
| --- | --- |
|  George Washington  Nathanael Greene  Horatio Gates
 Jean-Baptiste de Rochambeau  François de Grasse  Bernardo de Gálvez  |  William Howe  Thomas Gage  Henry Clinton  Lord Cornwallis  John Burgoyne  Richard Howe  |

 |
| **Forzas**

---

|  |  |
| --- | --- |
| **Estados Unidos:**
40 000
Sen barcos de batalla
53 outros barcos
5 000 mariñeiros
**Aliados:**
12 000 franceses (en América)
63 000 franceses e españois (en Xibraltar)
146 barcos
**Nativos aliados:** Descoñecidos  | **Gran Bretaña:**
39 000
7 500 (en Xibraltar)
94 barcos
171 000 mariñeiros
**Forzas leais:**
19 000
**Alemáns auxiliares:** 30 000
**Aliados nativos:** 13 000  |

 |
| **Baixas**

---

|  |  |
| --- | --- |
| **Estados Unidos:** 6 824 mortos en batalla 25 000–70 000 mortos totais no conflito
**Francia:** 10 000 mortos en batalla (o 75% no mar)
**España:** 5 000  | **Gran Bretaña:** 4 000 mortos en batalla 1 243 mariñeiros mortos en batalla, 42 000 desertores, 18 500 mortos por enfermidade (1776-1780) Polo menos 24 000 mortos totais
**Alemáns:** 1 800 mortos en batalla 7 774 mortos totais  |

 |
|

| Localización |
| --- |
|  Localización
 Leste dos Estados Unidos (pt)  mar Mediterráneo Mar Caribe océano Atlántico Norte Europa  |
|  Lugar de saída
 Lexington Battle Green (en)   |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0jnh  |

 |

 |
|

| Fontes e ligazóns |
| --- |
|  Descrito pola fonte
* *Enciclopedia soviética armenia, volume 1* pp. 419-420
* *The Nuttall Encyclopædia*
* *Enciclopedia militar Sytin* "Q25369580 "
* *Encyclopædia Britannica* "1911 Encyclopædia Britannica/American War of Independence (en) "
* *Dicionario Enciclopédico Brockhaus e Efron* "Q20991836 "
 |

 |
| Wikidata G:Commons C:Commons |

A **Guerra Revolucionaria dos Estados Unidos de América** (1775–1783), tamén coñecida como **Guerra de Independencia dos Estados Unidos de América** e **Guerra Revolucionaria** nos Estados Unidos, foi un conflito armado entre Gran Bretaña e as Trece Colonias de América do Norte, que declararon unilateralmente a súa independencia como Estados Unidos de América. O conflito tivo lugar maioritariamente no continente americano. En 1778, Francia, tomando vinganza pola súa derrota na Guerra dos Sete Anos, asinou unha alianza coa nova nación. O conflito acadou a categoría de guerra mundial con Gran Bretaña combatendo con Francia, España e os Países Baixos. A loita tamén se produciu na India entre a Compañía Británica das Indias Orientais e o Reino de Mysore aliado dos franceses.

A guerra tivo a súa orixe na resistencia de moitos americanos ós impostos aprobados no parlamento británico, que eles consideraban inconstitucionais. As protestas patrióticas escalaron até boicots e a destrución dun cargamento de té no Boston Tea Party. O goberno británico castigou a Massachusetts pechando o porto de Boston e quitándolles o seu autogoberno. Os patriotas responderon coa creación dun goberno da provincia na sombra e fóra de Boston. As outras Trece Colonias apoiaron a Massachusetts e formaron o Congreso Continental para coordinar a súa resistencia, organizando comités e convencións que se apoderaron de xeito efectivo do poder dos gobernos reais. En abril de 1775 comezou a loita entre a milicia de Massachusetts e os regulares británicos en Lexington e Concord. O Congreso Continental designou o Xeneral George Washington para facerse cargo das milicias que asediaron as forzas británicas en Boston, forzándoas a evacuar a cidade en marzo de 1776. O Congreso supervisou a guerra, dándolle a Washington o control sobre o Exército Continental, quen tamén controlou as milicias estatais.

O 2 de xullo de 1776, o Congreso Continental votou formalmente pola independencia e proclamou a Declaración do 4 de xullo. Namentres, os británicos reuniron forzas para esmagar a revolta. Sir William Howe derrotou a Washington, capturando Nova York e Nova Jersey. Porén, Washington foi quen de capturar un destacamento en Trenton e expulsou os británicos fóra da maioría de Nova Jersey. En 1777 o exército de Howe lanzou unha campaña contra a capital nacional en Philadelphia, non podendo axudar á forza de separación de Burgoyne dende o Canadá. O exército de Burgoyne quedou atrapado e rendeuse despois da Batalla de Saratoga en outubro de 1777. Esta vitoria americana animou a Francia a entrar na guerra en 1778, seguida por España en 1779.

En 1778, despois de fracasar nos estados do norte, os británicos mudaron de estratexia e centráronse nas colonias do sur, onde se propoñían alistar moitos rexementos de leais. Nun principio, as forzas británicas tiveron éxito en poñer Xeorxia e Carolina do Sur baixo o seu control en 1779 e 1780, pero o apoio dos leais foi menor do agardado. En 1781, as forzas británicas movéronse cara a Virxinia, pero o seu movemento foi bloqueado pola vitoria naval francesa. Washington tomou o control no asedio franco-americano de Yorktown e capturou a forza completa británica, composta por máis de 7 000 homes. A derrota en Yorktown puxo o Parlamento Británico en contra da guerra, e a comezos de 1782 votaron o remate das operacións ofensivas en América do Norte. Porén, a guerra contra Francia e España continuou, e as tropas británicas defenderon Xibraltar contra o longo asedio franco-español, mentres a Royal Navy conseguía vitorias chave, especialmente na Batalla de Saintes en 1782. En 1783, o Tratado de París rematou coa guerra e reorganizou a soberanía dos Estados Unidos sobre o territorio delimitado aproximadamente no que hoxe é Canadá polo norte, Florida polo sur e o río Mississippi polo oeste. Francia cobrou a súa vinganza e unha gran débeda nacional interna, mentres España adquiría as colonias de Gran Bretaña en Florida.

## A sublevación das colonias británicas

No século XVIII Gran Bretaña posuía trece colonias na costa leste de América do Norte. Nelas foise xerando un crecente descontento contra o dominio británico que desencadeou unha sublevación. As causas que a provocaron foron as seguintes:

* Difusión das ideas ilustradas e liberais que formulaban a existencia de dereitos e liberdades cidadáns, a soberanía nacional e a división de poderes. Con elas poñíanse as bases ideolóxicas da Revolución.
* Aumento dos tributos sobre os colonos, que gravaban os documentos oficiais, o té, o vidro e outros produtos.
* Restricións ás actividades comerciais das colonias, para defender os intereses económicos británicos.

O descontento estalou en 1773 en Boston cando os colonos botaron un cargamento de té inglés ao mar (motín do té). A represión británica e o envío de tropas fixo aflorar sentimentos nacionais nas colonias, o que deu lugar á Declaración de Independencia, do 4 de xullo de 1776, redactada por Thomas Jefferson, e á guerra contra os británicos.

## Notas